கேள்வி: மலேசிய விண்வெளி நிறுவனம் - பொது பற்றி தகவல் சொல்.
பதில்: மார்ச் 2019-இல், தொழில்நுட்பம், உள்கட்டமைப்பு, விண்வெளி பயன்பாட்டு மேம்பாட்டில்; மலேசிய விண்வெளி நிறுவனம் கவனம் செலுத்தும் என்று மலேசிய எரிசக்தி, அறிவியல், தொழில்நுட்பம், சுற்றுச்சூழல், காலநிலை மாற்றத் துறை அமைச்சர் யோ பீ யின் ''(Yeo Bee Yin)'' அறிவித்தார். சுற்றுச்சூழல், இயற்கை வளங்கள், உணவுப் பாதுகாப்பு, பேரிடர் மேலாண்மை; மற்றும் காலநிலை மாற்றம் மேலாண்மை; ஆகியவற்றின் அடிப்படையில், பல்வேறு பொது நிறுவனங்களுக்கு உதவுவதற்காகவும்; செயற்கைக்கோள் தரவுகள் மற்றும் தகவல்களைச் சேகரிப்பதற்கும்; மலேசிய விண்வெளி நிறுவனம் உதவி புரியும் என்றும் அவர் கூறினர். சேகரிக்கப்பட்ட தரவுகளும் தகவல்களும், தனியார் துறையுடன் பகிர்ந்து கொள்ளப்படும் என்றும்; தனியார் துறையின் சொந்த புத்தாக்கம் முறைமைகளுக்கு அந்தத் தரவுகளும் தகவல்களும் உதவும் என்றும் அவர் கூறினர். 2020-ஆம் ஆண்டு தொடக்கம், துவான் அஜி அசுலிகாமில் நாபியா ''(Tuan Haji Azlikamil Napiah)'' என்பவர் மலேசிய விண்வெளி நிறுவனத்தின் தலைமை இயக்குநராகப் பொறுப்பு வகிக்கிறார்.
கேள்வி: மலேசிய விண்வெளி நிறுவனம் - செயல்பாடுகள் பற்றி தகவல் சொல்.
பதில்: * தொழில்நுட்பம், பயன்பாடுமற்றும் விண்வெளி அறிவியல் துறையில்; நாட்டின் திறனை மேம்படுத்துதல் * ஆய்வு மற்றும் அறிவியல் மேம்பாடுகளைச் செயல்படுத்துதல் * விண்வெளி பயன்பாடுகள், விண்வெளி அறிவியல் ஆகியவற்றில் முழுமையான தீர்வுகளை வழங்குதல் * தேசிய விண்வெளி நிலையத்தின் மூலம் செயற்கைக்கோள் தரவுகளைப் பெறுதல் * பல்வேறு துறைகளில் பயன்பாட்டிற்கான தகவல்களை உருவாக்குதல் * தேசிய விண்வெளிக் கொள்கையைச் செயல்படுத்துதல் * தற்போதைய தேசியக் கொள்கையின் மதிப்பைக் கூட்டுதல் * உள்ளூர் நிபுணத்துவத்தை வலுப்படுத்தல் * விண்வெளி அறிவியல் ஆராய்ச்சியின் வழி, பன்னாட்டு ஒத்துழைப்பை ஒருங்கிணைத்து மேம்படுத்துதல்